9 to 5 (երգ, Դոլլի Փարթոն)

«9 to 5», երգ, որը ձայնագրել է ամերիկացի երգչուհի Դոլլի Փարթոնը։ Այն սկզբում հնչել է «Իննից մինչև հինգը» ֆիլմում և դրա սաունդթրեքում, իսկ որպես սինգլ թողարկվել է 1980 թվականի նոյեմբերի 10-ին։ Ավելի ուշ երգը ներառվել է երգչուհու «9 to 5 and Odd Jobs» քսաներեքերորդ ստուդիական ալբոմում, որի թողարկումը տեղի է ունեցել 1980 թվականի դեկտեմբերին։ Երգի հեղինակը Պարթոնն է, պրոդյուսերը՝ Գրեգ Փերին։ Կոմպոզիցիան ստացել է դրական արձագանքներ և դարձել է ոչ պաշտոնական օրհներգ ԱՄՆ-ում գրասենյակային աշխատողների համար (անվանումը նշանակում է աշխատանքային ժամերը՝ առավոտյան ժամը իննից մինչև երեկոյան ժամը հինգը)։

Երգը ներկայացվել է «Օսկարի» «Լավագույն օրիգինալ երգ ֆիլմում» (1981 թվական) և «Ոսկե գլոբուսի» «Լավագույն երգ» անվանակարգերում, իսկ ինքը՝ երգչուհին նաև «Լավագույն կատակերգական դերասանուհի» և «Լավագույն դեբյուտ» անվանակարգերում։ 1981 թվականին ստացել Է People's Choice Award մրցանակ «Favorite Song from a Motion Picture» անվանակարգում, իսկ 1982 թվականին՝ երկու «Գրեմմի» մրցանակ (չորս անվանակարգերից) «Լավագույն քանթրի երգ» և «Լավագույն կանացի վոկալ քանթրի կատարում» անվանակարգերում։ Դա Դոլիի առաջին երգն էր, որը հայտնվել է ամերիկյան Billboard Hot 100 հիթ-շքերթի առաջին հորիզոնականում։ Նա նաև 13-րդ անգամ գլխավորել է Hot Country Singles քանթրի հիթ-շքերթը։

Կոմերցիոն հաջողություն 
ԱՄՆ-ում «9 to 5» երգը 1981 թվականի հունվարին գլխավորել Է Billboard ամսագրի Hot Country Singles քանթրի-հիթ-շքերթը։ 1981 թվականի փետրվարին այն հասել է ամերիկյան Billboard Hot 100 սինգլային հիթ-շքերթի առաջին հորիղոնականին, ինչպես նաև ընդգրկվել է Adult Contemporary հիթ-շքերթում։ Սինգլը դարձել է նրա առաջին չարթփոփերը  Hot 100-ում (երկրորդը եղել է «Islands in the Stream»)։ 1981 թվականի փետրվարի 19-ին սինգլը հավաստագրվել է ոսկե կարգավիճակով՝ 500,000 ֆիզիկական օրինակ տպաքանակի համար։ 2017 թվականի սեպտեմբերի 25-ին ստացել է պլատինե հավաստագիր։ 2019 թվականի փետրվարին ԱՄՆ-ում կատարվել է 500,000 թվային ներբեռնում, այսինքն՝ երգը շարունակել է է հայտնի մնալ նաև 21-րդ դարի թվային դարաշրջանում։

Մեծ Բրիտանիայում երգը հասել է 47-րդ հորիզոնականին 1981 թվականին։ 2014 թվականի հուլիսին նրա տպաքանակը կազմել է 303,511 թվային օրինակ։ 2017 թվականին եղել է 340,800 թվային ներբեռնում և 8,46 սթրիմինգ։

Մրցանակներ և անվանակարգեր

Հիթ-շքերթներ

Շաբաթական հիթ-շքերթներ

Տարեկան հիթ-շքերթներ

Բլոոր ժամանակների հիթ-շքերթներ

Հավաստագրեր

Ծանոթագրություններ

Արտաքին հղումներ 
 9 to 5 lyrics - dollyon-line.com
 

Դոլլի Փարթոնի երգեր